tomron87/hebrew-wikipedia-sentences-corpus huggingface dataset:
יעקובוביץ הוביל את עסקת הענק עם חברת גוגל העולמית, מדובר בעסקת השכרת המשרדים הגדולה ביותר שנחתמה עד כה בישראל, הן בהיבט של שטח המשרדים והן במחיר.
יו"ר דירקטוריון גב-ים, מייקי זלקינד, הודה ליעקובוביץ על תרומתו להפיכת גב-ים לאחת מחברות הנדל"ן המניב המובילות בישראל.
נכון לשנת 2019, בבעלות חברת גב-ים נמצאים הנכסים הבאים:
גודל ממוצע של קומות הבניין הוא כ-3,000 מ"ר ועל גג הבניין, מרפסת שעתידה להיות מלאה במסעדות.
גב-ים הרצליה צפון - כ-73 אלפי מ"ר בנוי, ממוקם בצפון אזור התעשייה והעסקים בהרצליה פיתוח, ביחד עם מרכז גב-ים הרצליה ומתחם גב-ים O2.
מרכז גב-ים הרצליה (קומפלקס של 6 מבנים, כולל חניון תת-קרקעי).
פארק מתם, מרכז תעשיות מדע חיפה בע"מ נמצאה בבעלות משותפת של חברת גב-ים-50.1% והחברה הכלכלית לחיפה בע"מ-49.9%).
מרכז קונגרסים בינלאומי חיפה (חברה בבעלות מלאה של מת"ם המנהלת ומתחזקת את מרכז הקונגרסים).
פארק גב ים נגב - פארק תעשיות היי-טק בבאר שבע, סמוך לאוניברסיטת בן-גוריון בנגב ולקריית התקשוב של צה"ל.
פארק גב-ים רחובות - הוקם בשותפות עם מכון ויצמן למדע (חלק החברה 72%) ושוכן באזור התעשייה של נס ציונה ורחובות, הוא פארק ביוטק ועסקים המתאפיין בריבוי חברות מתחום מדעי החיים.
פארק גב-ים לוד - כ-40 אלף מ"ר הממוקם בכניסה לאזור התעשייה לוד, הוא שיתוף פעולה חברת גב-ים (חלק החברה 50%) לחברת ממן (הפארק סמוך לנמל התעופה בן-גוריון בלוד).
קריית תעשיות עתירות מדע בע"מ - החברה נמצאת בבעלות חברת גב-ים (25%), המנהלת את קריית תעשיות עתירות המדע בהר חוצבים, ירושלים.
פארק גב-ים מפרץ חיפה (כ-50 אלפי מ"ר).
פארק גב-ים יבנה - כ-32 אלף מ"ר
פארק גב-ים באר יעקב - כ-3,700 מ"ר הפרוסים על 5 בניינים.
גב-ים רעננה - מרכז העסקים גב-ים רעננה בשיתוף חברת שופרסל נדל"ן, מוקם בימים אלו במתחם הנחשק ביותר באזור התעשייה הצפוני ברעננה.
מרכז העסקים הוא פרי שיתוף פעולה עם שופרסל נדל"ן (חלק החברה 69.5%).
גב-ים מודיעין - המתחם בשטח של 74 דונם עם מבנים בהיקף של כ-28,000 מ"ר.
גב-ים חיפה רמת הנשיא - פרויקט בניה למגורים בשיתוף עם חברת רסקו (חלק החברה 50%)
קרקע בקריית ים בה כ-400 יחידות דיור, שהוקמו על קרקע שבבעלותה הפרטית של החברה והוחכרו לרוכשי הדירות (גב ים נותרה הבעלים של הקרקע)
נכסים מניבים נוספים המיועדים לתעשייה ואחסנה - עכו, גדרות, עפולה וכו'.
גארת' סאות'גייט הוא כדורגלן עבר אנגלי, ומאמנה לשעבר של נבחרת אנגליה בכדורגל.
סאות'גייט נולד בווטפורד, ושיחק בקבוצת הנוער של המועדון הלונדוני קריסטל פאלאס.
הוא החל לשחק במדי הקבוצה הבוגרת ב-1988, בעמדת הקשר המרכזי.
באותה העת שיחקה קריסטל פאלאס בליגה השנייה.
בעונת מונה לקפטן הקבוצה, ובסיום העונה, עלתה קריסטל פאלאס לפרמייר ליג.
הוא המשיך לשחק במדיה עוד עונה אחת, וב-1995 עבר לאסטון וילה.
באסטון וילה, שאף בה שימש כקפטן, הוסב סאות'גייט לעמדת הבלם הקדמי.
בעונה הראשונה בה שיחק בקבוצה זכה להניף את גביע הפוטבול ליג, והקבוצה גם העפילה לטורניר גביע אופ"א.
בשנת 2000 העפילה אסטון וילה לגמר גביע ה-FA, אך הפסידה לצ'לסי.
בסיום העונה הביע סאות'גייט את רצונו לעבור לקבוצה אחרת, אך בניגוד לציפיות, כשעזב את אסטון וילה ב-2001, לא היה זה לקבוצה גדולה, אלא למידלסברו.
בעונת מונה סאות'גייט לקפטן של מידלסברו.
ב-2004 היה שותף לזכייה הראשונה בתולדות המועדון בגביע הפוטבול ליג, אך סיים את העונה מוקדם מהצפוי בשל פציעה בברכו.
הוא המשיך לשחק במדי מידלסברו עד 2006, אך בעונה האחרונה שלו במועדון מיעט לשחק.
סאותג'ייט ערך את הופעת הבכורה שלו במדי נבחרת אנגליה במשחק מול פורטוגל בדצמבר 1995, והיה חלק מסגל הנבחרת ליורו 1996 שנערך באנגליה.
משחק חצי הגמר מול גרמניה, הוכרע בבעיטות עונשין.
לאחר ששתי הנבחרות הבקיעו חמישה שערים, היה סאות'גייט לבועט השישי.
השוער הגרמני אנדראס קפקה הדף את הכדור שבעט סאות'גייט, והותיר באצטדיון ומבלי עשרות אלפי אוהדים אנגלים מאוכזבים.
ההחמצה הייתה לחלק ממורשת הכדורגל האנגלית, וזכתה לאזכורים תרבותיים שונים.
להקת The Business הקדישה להחמצה את אחד משיריה, וסאות'גייט עצמו השתתף חודשים מאוחר יותר בפרסומת לרשת פיצה האט, לצדם של סטוארט פירס וכריס וודל, שהחמיצו בעיטות עונשין במונדיאל 1990.
סאות'גייט הופיע במדי נבחרת אנגליה גם בטורנירים הגדולים הבאים, מונדיאל 1998 ויורו 2000. בסך הכל, הוא השתתף ב-57 ממשחקי הנבחרת, וכבש שני שערים, במשחק מול לוקסמבורג במוקדמות יורו 2000, ובמשחק ידידות מול דרום אפריקה ב-2003.
בשנת 2006 מונה מאמן מידלסברו, סטיב מקלארן, למאמן נבחרת אנגליה.
סאות'גייט בן ה-36 היה חתום באותה העת לעונה נוספת בקבוצה, אך כבר בעונה הקודמת מיעט לשחק, והנהלת הקבוצה החליטה למנותו למאמן במקום מקלארן.
המינוי התקבל בביקורת, מאחר שסאות'גייט לא עבר כל הכשרה לתפקיד.
בתחילה הוגדר כמנג'ר, אך לאחר מספר חודשים אישרה הנהלת הפרמייר ליג את מינויו כמאמן.
שתי העונות הראשונות של סאות'גייט כמאמן היו מוצלחות, אך במהלך עונת ידעה הקבוצה עליות ומורדות, והחלו להישמע קולות נגד המשך העסקתו כמאמן.
בסיום העונה ירדה מידלסברו לליגה השנייה, אך סאות'גייט נותר בעמדת המאמן.
לאחר פתיחת עונת פוטר סאות'גייט במפתיע, דווקא לאחר משחק בו ניצחה הקבוצה.
באוגוסט 2013 מונה למאמנה של נבחרת אנגליה עד גיל 21 לשלוש שנים.
ב-27 בספטמבר 2016 מונה למאמנה הזמני של נבחרת אנגליה לאחר פיטוריו של סם אלדרייס.
ב-30 בנובמבר חתם על חוזה לארבע שנים כמאמן הנבחרת.
הוא העלה אותה לחצי גמר מונדיאל 2018 ופעמיים לגמר אליפות אירופה בכדורגל, ב-2020 (הראשון בתולדות אנגליה), בו הפסידה לאיטליה בבעיטות העונשין, וב-2024, שהסתיים בהפסד 1–2 ל.
ב-16 ביולי 2024 סיים את תפקידו כמאמן נבחרת אנגליה לאחר כ-8 שנים בתפקיד.
במהלך מונדיאל 2006 שימש סאות'גייט כפרשן בערוץ ITV Sport.
לאחר סיום תפקידו כמאמן, שב לשמש כפרשן הרשת במשחקי גביע ה-FA, בליגת האלופות ובמשחקיה של נבחרת אנגליה.
בראשית 2011 מונה סאות'גייט לראש המחלקה לפיתוח העילית בהתאחדות הכדורגל האנגלית, לצדו של טרוור ברוקינג.
הוא עזב את תפקידו לאחר כשנה וחמישה חודשים.
סאות'גייט נשוי לאליסון ואב לשניים.
בשנת 2004 פרסם סאות'גייט, יחד עם חברו לקבוצת הנוער של קריסטל פאלאס, השוער אנדי וודמן, את הספר Woody & Nord: A Football Friendship.
הספר זיכה את השניים בפרס ספרי הספורט הבריטיים בשנת 2004, בקטגוריית האוטוביוגרפיה הטובה ביותר.
הליגה הראשונה של הפוטבול ליג: 1993/1994
שחקן החודש בפרמייר ליג: ינואר 2000
מאמן החודש בפרמייר ליג: אוגוסט 2008
גארפילד הופך לאמיתי הוא סרט הנפשה ממוחשבת משנת 2007, בכיכובה של הדמות גארפילד מקומיקס בעל אותו שם.
הסרט הופק על ידי ג'ים דייוויס.
הוא נכתב על ידי יוצרו של גארפילד, ג'ים דייוויס, שהחל לעבוד על התסריט בסתיו 1996.
זהו סרט האנימציה המלא הראשון של גארפילד מאז פרק הטלוויזיה האחרון ששודר בשנת 1995. הסרט יצא לאקרנים ב-9 באוגוסט 2007, וה-DVD נמכר החל מ-20 בנובמבר 2007.
גארפילד חי עם הכלב אודי ובעליו ג'ון בעיר פרוורית המאוכלסת על ידי דמויות מצוירות בתוך רצועת עולם הקומיקס.
גארפילד הוא כוכב הקומיקס, ושגרת חייו אינה משתנה מה שגורם לו להשתעמם ולהיות מתוסכל מחייו.
יום אחד במהלך צילומים לקומיקס, נפער חור בקיר של אולפני הצילומים המוביל אל העולם האמיתי, כאשר גארפילד מביט בעגלת נקניקיות הוא חושק בהן וקופץ מהחור כאשר בעקבותיו הכלב אודי.
זמן קצר לאחר שגארפילד ואודי עוברים לעולם האמיתי הם מתחילים להבין את הקשיים היום-יומיים האמיתיים.
במהלך טיול בפארק העירוני בעולם האמיתי גארפילד פוגש בחתול רחוב בשם שקי אשר מזמין אותו לארוחת ערב עם חבריו, גארפילד פוגש בחבריו - חתול וחתולה זמרים המעלים מופע ובכך משיגים את מזונם.
מאוחר יותר, כשעולה הירח ומגיע הערב, גארפילד נאלץ לישון בבית הרוס.
בעקבות הקשיים שעובר גארפילד הוא מתחיל יותר ויותר לרצות לחזור לעיתון, ומבין שבלעדיו אין קומיקס ומכך יוצא להציל את עולמו.
גארפילד ואודי מתחילים לעבור בחינות רבות וקשיים באותו הזמן על מנת לקבל את הרצועה בחזרה, בזכות מכונה שממציאים חבריו של גארפילד מעולם הקומיקס הוא מצליח לחזור ולהבין את משמעות חייו.
בנוסף, גארפילד מחליט להעניק לחבריו שפגש בעולם האמיתי פינת קומיקס משלהם על מנת שלא ימשיכו לגור ברחובות.
הסרט זכה לביקורות שליליות רבות ומעריצי הקומיקס התאכזבו ממנו.
המבקרים אמרו כי הדמויות חביבות לעיתים נדירות וגארפילד אינו אותו גארפילד אהוב.
ב-17 באוקטובר 2008 יצא משחק פעולה ממוחשב "גארפילד הופך לאמיתי" עבור Wii, המבוסס על הסרט.
שם המשחק זהה לשם הסרט - "גארפילד הופך לאמיתי".
גארת' אניס הוא כותב קומיקס אמריקאי יליד צפון אירלנד.
זוכה פרס אייזנר בקטגוריית "הכותב הטוב ביותר" לשנת 1998. מוכר בזכות יצירותיו עבור חברות ורטיגו ומארוול קומיקס.
אניס החל את קריירת כתיבת הקומיקס שלו בהרצת הסדרה Troubles Souls, ומאוחר יותר כתב את הקומיקס Crisis עבור פליטווי הוצאה לאור.
הוא החל לכתוב את כותר AD 2000 ומשם את כותר הסולו של הדמות הראשית בכותר הקודם השופט דרד, ובשנת 1991 כתב עבור DC קומיקס את כותר הלבלייזר ושם נפגש עם המאייר סטיב דילון.
אניס כתב את הרצת פריצ'ר באיורו של דילון, אשר זכתה להצלחה רבה וביקורות חיוביות ואף זכתה בפרס אייזנר ובפרס איגל הבריטי לסדרת קומיקס בשנת 1999.
לאחר שכתב עבור DC ו-ורטיגו קומיקס כמה וכמה כותרים (ביניהם היטמן שגיליון 34 שלו זכה ב-1999 בפרס אייזנר לגיליון הבודד הטוב ביותר), נפגש אניס עם העורך הראשי דאז של חברת מארוול קומיקס ג'ו קסאדה שהציע לו לכתוב עבור מארוול את כותרי המעניש.
הוא הסכים וכתב באיורו של דילון את הכרך הרביעי בסדרה, אשר נכתב ואויר בהומור, עד ששניהם שינו כיוון והשיקו מחדש את הסדרה בגוון יותר אלים, ריאליסטי ואפל תחת חותם מקס.
בשהותו במארוול, אניס כתב עבורם עלילות עבור ספיידרמן, הענק הירוק, תור וגוסט ריידר.
הוא כתב בשנת 2001 המשכון קצר לשופט דרד, וכתב עבור חברת ויילדסטורם קומיקס את קשת-הסיפור הראשונה בהרצת מידנייטר.
לאחר כ-6 שנים, אניס סיים לכתוב את כותרי המעניש וכתב את מיני-סדרה על הטייס פנטום איגל באיורו של הווארד צ'ייקין.
הוא עבד עבור דינמיט קומיקס ואימג' קומיקס, חזר למארוול בקצרה לכתיבת מיני-סדרת מקס על ניק פיורי, והחל לפרסם קומיקסים עצמאיים.
בשנת 2015, הוא חזר למארוול לכתיבת מיני-סדרה נוספת על פנטום איגל כחלק מאירועי "מלחמות סודיות".
גארת' דייוויד לויד הוא שחקן ולשי הידוע בעיקר מהופעתו בתפקיד יאנטו ג'ונס בסדרת המדע בדיוני הבריטית "טורצ'ווד".
דייוויד-לויד נולד בבטווס שבעיר ניופורט בוויילס.
הופעתו הראשונה כשחקן הייתה בתפקיד רובוט בהצגת בית ספר.
בנעוריו הצטרף לתיאטרון לנוער (Gwent Young People's Theatre) באברגווני, ולתיאטרון דולמן לנוער בניופורט.
הוא הופיע אז במחזות אחדים בהם "מקבת'", "אופרה בגרוש" ו"הנרי החמישי" בו שיחק בתפקיד הראשי.
הוא למד אמנויות הבמה בקרוסקיז קולג' בדרום ויילס.
כשניל קינוק, מנהיג מפלגת הלייבור לשעבר, ראה את דייוויד-לויד מופיע במונמות', הוא שלח לו 250£ כדי שייקדם את קריירת המשחק שלו.
בתקופת לימודיו בקרוסקיז הופיע דייוויד-לויס בהפקות תיאטרון מקומיות בתיאטרון דולמן בניופורט ובתיאטרון שרמן בקארדיף.
את הכשרתו המקצועית רכש בתיאטרון הלאומי לנוער, ואחר כך עבר לרדינג כדי לקדם את הקריירה שלו.
בין התפקידים שגילם בתיאטרון היה סבסטיאן במחזה "הלילה השנים עשר".
ב-2004 גילם דמות בשם יאנטו ג'ונס בסדרת דרמה קומית "Mine All Mine" שכתב ראסל טי דייוויס מי שיצר את סדרת המדע בדיוני "טורצ'ווד".
ב-2005 החל דייוויד-לויד ללמוד לתואר בפילוסופיה ופסיכולוגיה באוניברסיטה הפתוחה.
ב-2006 חזר לוויילס לשחק בתפקיד החשוב הראשון שלו בטלוויזיה בסדרת הספין אוף של "דוקטור הו", הסדרה "טורצ'ווד", שבה גילם את יאנטו ג'ונס חבר במכון טורצ'ווד הבדיוני.
דייוויד-לויד השתתף בשלוש מתוך ארבע העונות של הסדרה "טורצ'ווד", וכן שיחק בשני פרקי סיום העונה הרביעית של "דוקטור הו".
דייוויד-לויד הקליט סיפורי רוחות רפאים מאת מ.
ב-2009 הופיע בסרט קומדיה קצר בשם " A Very British Cover-up".
באותה שנה שיחק בתפקיד בלש משטרה בסדרת רשת מסוגת הפשע "Girl Number Nine", בה כיכבה טרייסי אן אוברמן, שהופצה ברשת ב-30 באוקטובר 2009.
ב-2010 כיכב דייוויד-לויד בפרק בסדרה הוותיקה "The Bill" של ITV1. עוד שיחק בתפקיד דוקטור ווטסון בסרט "שרלוק הולמס" שיצא ב-DVD בהפקת The Asylum.
הוא שיחק במופע המוזיקלי (pantomime) "סינדרלה" בתפקיד הנסיך.
ב-2011 שיחק דייוויד-לויד בסרט "אפקט קזימיר", סרט עצמאי קצר, בתפקיד ד"ר רוברט קמרון.
ביוני 2011 הופיע דייוויד-לויד בתפקיד ראשי בסרט "Red Faction: Origins" של ערוץ Syfy המבוסס על משחקי וידאו.
עוד ב-2001 שיחק בפרק בעונה השלישית של הסדרה "Warehouse 13" בתפקיד סוכן ממחסן 12 כשותף של ה.
ב-30 באוקטובר 2012 החל דייוויד-לויד להופיע בסדרה "הולבי סיטי", וגילם את הדמות עד ינואר 2013.
דייוויד ג'ונס מופיע עם להקת הפרוגרסיב מטאל בלו גילספי (בעבר הייתה ידועה בשם A Breath of Blue Fire).
ב-2010 התחתן דייוויד-לויד עם ג'מה ג'יימס.
לבני הזוג נולדו בת (לילי) ובן (אלי).
גאשפר פוטוצ'ניק (בסלובנית: Gašper Potočnik; נולד ב-20 בדצמבר 1980 בליובליאנה, סלובניה) הוא מאמן כדורסל סלובני.
פוטוצ'ניק החל את קריירת האימון שלו בשנת 1999 כששימש כעוזר מאמן לקבוצת הנערים של קושקארסקי קלוב שקופיה לוקה.
בפברואר 2000 הוא הפך להיות המאמן הראשי של הקבוצה.
לפני עונת 2000/2001, התחיל לאמן פוטוצ'ניק את הקבוצה השנייה בעיר.
בשנת 2003 הוא חזר לקושקארסקי קלוב שקופיה כמאמן הראשי.
ב-2007 הוא חתם באולימפיה ליובליאנה ושימש כעוזר המאמן בקבוצה.
לפני עונת 2010/2011 הוא חוזר לקושקארסקי קלוב שקופיה לוקה.
בעונת 2011/2012 הוא חתם באלקטרה שוסטאן.
ב-2012, חתם פוטוצ'ניק בקרקה נובו מסטו ושימש כעוזר מאמן, ולאחר שסקוליץ עזב, פוטוצ'ניק מונה למאמן הקבוצה שבסיום העונה זכתה באליפות.
ב-2013 החליט לקחת אחריות על הנוער של אולימפיה ליובליאנה בנוסף לקריירת האימון שלו בקושקארסקי קלוב שקופיה לוקה.
בעונת 2015/2016, חתם פוטוצ'ניק באולימפיה ליובליאנה כעוזר מאמן אך זמן קצר לאחר מכן התמנה למאמן.
ב-14 בדצמבר 2016, חתם פוטוצ'ניק בפורטרס קורמנד.
ב-15 באוגוסט 2018, חתם פוטוצ'ני בבני הרצליה מהליגה הישראלית.
גב חדיד (בלועזית: Arête) הוא רכס סלעי צר המפריד בין שני עמקים.
הוא נוצר בדרך כלל כאשר שני קרחונים שוחקים שני עמקים קרחוניים מקבילים.
גב חדיד יכול להיווצר גם כאשר שני קרקסים קרחוניים שוחקים את הקיר הראשי (headwall) אחד כלפי השני, אם כי בדרך כלל הם פורצים את הקיר המפריד ביניהם, ויוצרים מעבר הרים דמוי אוכף המכונה אוכף הרים (Col).
כששלושה קרקסים או יותר נפגשים, הם יוצרים צורת פירמידה המכונה קרן (horn), כשהדוגמה הידועה ביותר היא המטרהורן.
קו הרכס הולך ומתחדד כתוצאה מבליה עקב קפיאה-הפשרה, והמדרון מכל צד של הגב החדיד הופך תלול יותר כתוצאה מאירועים של תנועת בלית והסחיפה של סלעים חשופים בלתי יציבים.
המקור של המונח בלועזית "ארט" (Arête) הוא מצרפתית, ופירושו קצה או רכס.
צורות נוף דומות בהרי האלפים מתוארים בגרמנית במונח המקביל "Grat".
בארצות הברית נהוג לכנות טיפוס מסוים של גב חדיד כ"סכין קצבים" (Cleaver).
מיקומו של גב חדיד מסוג זה הוא לרוב גורם חשוב בבחירה בין מסלולי זרימת הקרחון.
הליכה על גבי גב חדיד מסוג זה במעלה או במורד הר עשויה למנוע הליכה על שטחי קרחונים, שלג או סלע לא יציבים או מתחתיהם.
זה בדרך כלל המקרה במסלולי הטיפוס בקיץ אל פסגת הר ריינייר, ההר הגבוה ביותר ברכס הקסקייד, במדינת וושינגטון.
מטפסים על המדרון הדרומי של ההר עולים על גב החדיד המכונה "Disappointment Cleaver" (סכין הקצבים אכזבה) והולכים לאורכו במקום לטפס על הקיר הראשי של אחד משני הקרחונים שמשני צדי גב החדיד: קרחון אינגרהאם (Ingraham Glacier) או קרחון אמונס (Emmons Glacier).
גארת' נוקס הוא מוזיקאי, ויולן, נגן ויולה ד'אמורה ומלחין אירי-צרפתי, המומחה בביצוע מוזיקה קלאסית בת-זמננו, ומוזיקה אתנית.
גארת' נוקס נולד בדבלין, אירלנד למשפחה מוזיקלית, אשר כל ארבעת ילדי המשפחה ניגנו בכלי מיתר.
בגיל צעיר עברה המשפחה לסקוטלנד.
לאחר שבחר בוויולה ככלי הראשי שלו, המשיך בלימודים בקולג' המלכותי למוזיקה אצל פרדריק רידל, ולאחר מכן ניגן באנסמבל אנטרקונטמפורן (1983-1990) וברביעיית המיתרים ארדיטי (1990–1997).
גארת' ביצע בכורות רבות של יצירות בנות-זמננו, ושיתף פעולה עם מלחינים ידועים כגון ג'רג' ליגטי, יאניס קסנאקיס, קרלהיינץ שטוקהאוזן, פייר בולז, ג'רג' קורטג, הנס ורנר הנצה, סלבטורה שיירינו ועוד.
הדיסק הראשון שלו - Works for Viola בהוצאת Naïve Records , זכה בפרס Echo מטעם איחוד המקליטים הגרמני .
הדיסק השני שנוקס הוציא נקרא בשם Spectral Viola (בהוצאת Zeitklang).
הדיסק השלישי - Viola d'Amore (בהוצאת ECM Records, זיכה אותו בפרס הקלטת החודש מטעם המגזין הבריטי גרמופון.
ב-2012 יצא הדיסק הרביעי של נוקס: "סלטרלו" - על שם הריקוד האיטלקי המהיר מן המאה ה-14, בעל משקל 6/8 או 3/4 .
בדיסק זה, נוקס, שמנגן על שלושה כלים - כינור עממי (Fiddle) ויולה וויולה ד'אמורה, משתף פעולה עם אגנס וסטרמן בצ'לו, וסילביין למטר בכלי הקשה.
היצירות בדיסק זה נעות בין מוזיקת ימי הביניים ומוזיקת רנסאנס (הילדגרד מבינגן, גיום דה מאשו, ג'ון דאולנד), מוזיקת בארוק (הנרי פרסל, אנטוניו ויואלדי) ועד מלחינים של ימינו אלה כמו קאיה סרייהו ונוקס עצמו.
גארפילד 2 הוא סרט קומדיה אמריקאי-בריטי מ-2006 אותו ביים טים הול , אשר מבוסס על רצועת הקומיקס "גארפילד" מאת ג'ים דייוויס .
הסרט יצא במקור לאקרנים בארצות הברית ב-16 ביוני 2006. הסרט, אשר הופק בתקציב של 60 מיליון דולרים, גרף 141.7 מיליון דולרים בקופות.
זהו סרט המשך לסרט גארפילד: הסרט משנת 2004.
ג'ון ארבוקל מתכנן להציע נישואין לחברתו, הווטרינרית ד"ר ליז וילסון, אשר נוסעת לנסיעת עסקים בלונדון.
ג'ון נסע איתה ללונדון וגארפילד ואודי התגנבו למזוודה של ג'ון והצטרפו אליו לטיול.
גארפילד ואודי יצאו מבית המלון עקב שיעמום, ולפתע אבדו ברחובות של לונדון.
בינתיים, בכפר האנגלי של טירת קארלייל, הצוואה של ליידי אלינור המונחת נקראת.
היא מורישה את טירת קארלייל לחתול האהוב שלה, פרינס, אשר דומה מאוד לגארפילד במראהו.
דבר אשר גרם לאחיינה לורד מנפרד דארגיס, לרצות להיפטר ממנו על מנת לשלוט על רכושו.
לורד דארגיס לכד את פרינס בסלסלת פיקניק וזרק אותו לנהר.
גארפילד לפתע החליף מקומות עם פרינס לאחר שג'ון ראה את גארפילד מטפס מהביוב, וג'ון לקח את פרינס אל המלון וחשב בטעות שהוא גארפילד, כאשר המשרת של פרינס מצא את גארפילד ברחובות ולקח אותו אל טירת קארלייל לאחר שחשב בטעות שהוא פרינס.
באחוזה הגדולה גארפילד מתגורר, הוא זוכה לפינוק גדול ומיוחד, ביניהם משרת וחבורה של חיות אשר משרתים אותו ונאמנים לו.
גארפילד מלמד את חבריו החדשים איך להכין לזניה, בעוד שפרינס מתרגל לחייו החדשים בביתו של ג'ון.
דארגיס רואה את גארפילד וחושב שפרינס חזר ואם עורכי הדין יגלו זאת, הוא לא יקבל את האחוזה.
דארגיס זומם להשמיד את הטירה והחווה ולהרוג את החיות ולבנות מלון ספא במקום הטירה.
דארגיס ניסה פעמים רבות להרוג את גארפילד, כולל להביא את הכלב הטיפש וחסר הרחמים שלו רומל, אבל נכשל בכל הפעמים.
לפתע גארפילד ופרינס נפגשים בפעם הראשונה.
ג'ון ואודי הבינו על הערבוב שיש בטירה, אשר ליז במקרה מבקרת בטירה.
גארפילד ופרינס מבלבלים את דארגיס, והורסים את תוכניתו, כך שנראה על ידי עורכי הדין.
דארגיס נדחף פנימה, מחזיק רובה ומאיים שיהרוג את כולם אם הם לא יחתמו על הניירות אשר יביאו לו את ההשתלטות על הטירה, ולקח את ליז כבת ערובה.
ג'ון עמד מול דארגיס באומץ ושחרר את ליז, אולם דארגיס ניסה להרוג את ג'ון בהתחלה.
גארפילד ופרינס, עם עזרתם של אודי וג'ון, הצילו את היום בעוד סמיתי הזעיק את הרשויות ודארגיס נעצר על פשעיו.
גארפילד, אשר ניסה קודם למנוע מג'ון להינשא, שינה את ליבו.
וג'ון הציע נישואין לליז והיא הסכימה.
ברקין מאייר - ג'ון ארבוקל
ג'ניפר לאב יואיט - ד"ר ליז וילסון
בילי קונולי - לורד דארגיס
איאן אברקרומבי - סמיתי המשרת
רוג'ר ריס - מר הובס
לוסי דייוויס - אבי וסטמינסטר
ג'יין קאר - גברת וויטני
אוליבר מוירהד - מר גרין
ג'ודי שקוני - מדריכת תיירים
בוב הוסקינס - וינסטון, בולדוג אנגלי
ריס איוואנס - מקבאני, ארנב
ויני ג'ונס - רומל, רוטוויילר
ג'ים פידוק - בולארו, שור
ג'ו פסקוול - קלאודיוס, עכברוש
גרג אליס - נייג'ל, חמוס
ג'יין ליווסJane Leeves - איני, ברווזה
ג'יין הורוקס - מיני, ברווזה
רוסקו לי בראון - מספר
דדי זהר - ג'ון ארבוקל
יפעת זנדני צפריר - ליז וילסון
עמי מנדלמן - מקבאני / רומל / קריינות
אורנה כץ - איני / דמויות שונות
זהר סדן - לורד דארגיס
גיורא קנת - מר הובס
אורלי קטן - גברת וויטני
עפרון אטקין - מר גרין / דמויות שונות
שרון שחל - אבי ווסטמינסטר / קריסטוף
אורית פלג - דמויות שונות
גארפילד וכח החיות הוא סרט הנפשה ממוחשבת משנת 2009, בכיכובה של הדמות גארפילד מקומיקס בעל אותו שם.
הסרט הופק על ידי ג'ון דייוויס, ונכתב על ידי יוצרו של גארפילד, ג'ים דייוויס.
זהו סרט ההנפשה המלא השלישי והאחרון שמבוסס על טרילוגיה זו לאחר הסרטים "גארפילד הופך לאמיתי" ו"פסטיבל הצחוק של גארפילד".
בעזרתו של גארפילד, סיירת החיות הצליחה לגבור על ווטויקס ולהפוך אותה לטובת לב באמצעות המערבל והחזירו את תושבי העיר לקדמותם.
בסוף, ארלין, אודי ונרמל חזרו לצורתם המקורית וגארזוקה, המלך ג'ון, ווטויקס ופרופסור ווילי חזרו אל עולם הקומיקס והחזירו את סיירת החיות המקורית לקדמותה, ובנוסף, המלך ג'ון ווטויקס התחתנו באושר ועושר.
פרנק ולקר - גארפילד / גארזוקה / דמויות שונות
גרג ברגר - אודי / אודיוס
אודרי וואסילוסקי - ארלין / סטארלינה
ג'ייסון מארסדן - נרמל / אבנרמל
וולי ווינגרט - ג'ון ארבוקל / המלך ג'ון
פרד טאטאסקור - בילי הדוב / שומר
סטיבן סטנטון - רנדי הארנב / דמויות שונות
ניל רוס - וולטר "וולי" סטגמן / צ'ארלס / פרופסור וולי
הדיבוב העברי בוים בידי טליה ברקאי, והופק על ידי עוזי פוקס, משה קרבלניק וסאלי אמיגה באולפני נ.ל.ס.
יואב בר לב - גארפילד / גארזוקה
יובל סגל - נרמל / אבנרמל
טליה ברקאי - ארלנה / סטארלנה
גלעד קלטר - ג'ון ארבוקל / המלך ג'ון
עמי מנדלמן - וולי / פרופסור וולי
מיכה אוזין סליאן - איליי / שומר ספייקי
גיא רושיניאק - צ'ארלס / בעל דוכן קומיקס / שומר עם קסדה בעל קרן
נורית בנאי קורן - ווטויקס
גדי לוי - שומר רזה / קולות רקע
קובי ליקורמן - קולות רקע
עמית יוסוביץ' - קולות רקע
יובל בריג - קולות רקע
טובל ישראלי - קולות רקע
ג'ולי הרמן נתנה לסרט ציון 1 מתוך 5 ואמרה "ילדים אשר אוהבים את גארפילד יאהבו יותר לצפות בסדרת הטלוויזיה או בסרטי הלייב-אקשן".
רונית רוקאס כתבה ב-"עכבר העיר" על הסרט: "רוב הדמויות וכל מה שסביבן נראים כאילו נטבלו בגלידת תות-בננה.
גארפילד אמנם ניצל מהטבילה הזאת, אבל רק חיצונית".
וש-"המשפטים משעממים והעלילה כלל לא מצחיקה".
גב צנונית הוא גב (מקור מים מדברי שנוצר על ידי התמלאות שקעים בסלע במים) גדול ממדים בנחל עקב אשר בבקעת צין.
בדומה לנחל עקב בכללותו, הגב נוצר על ידי בליה בסלע הגיר שמתצורת עבדת ומתוך כך חשיפת החוואר והקירטון ששייכים לחבורת עבדת.
קירטון וחוואר נחשבים לסלעים אטימים, ולכן המים שזורמים בנחל עקב נאגרים בו.
בשונה ממקור המים הסמוך לו, עין עקב, לא נמצאת בו נביעה, כלומר המים שפורצים בו אינם מי נגר תחתי אלא מי נגר עילי.
זהו אחד ממספר גבים ייחודיים בבקעת צין, כגון גב זרחן.
המיקרואקלים הנוצר על ידי עין עקב בנוסף למעוק הגירני גורמים לכך שהגב מלא לאורך השנה, ואינו מתייבש.
בגב, בדומה לעין עקב, יש צמחייה ייחודית לגבי מים כגון שערות שולמית מצויות ומספר מינים של אצות ירוקיות.
מפני שאינו זורם, הגב משמש בית גידול לחיידקים אנאירוביים שגורמים לכך שיש בו ריכוז גבוה של מתאן.
גארת' פול גייטס הוא זמר-יוצר אנגלי.
גייטס התפרסם בעונה הראשונה של פופ איידול בה סיים במקום השני.
גייטס מכר למעלה מ-3.5 מיליון תקליטים בבריטניה.
הוא ידוע גם בכך שסובל מגמגום ודיבר בפומבי על כך שסבל גם מהפרעות דיבור בגיל הרך, וכיום משמש בעצמו כמאמן לדיבור נכון.
גייטס נולד בברדפורד, מערב יורקשייר, אנגליה, הבכור מבין ארבעה ילדים.
גייטס הצטרף למקהלה של קתדרלת ברדפורד בגיל תשע, בגיל 11 היה לסולן הראשי בקתדרלה, ושר סולו למלכה כשביקרה בקתדרלה בשנת 1997. גייטס הגיע לרמה שמונה בפסנתר, גיטרה קלאסית ושירה.
הוא התקבל גם לקולג' המלכותי למוזיקה שבמנצ'סטר בטרם החל להופיע כמתמודד בפופ איידול.
גייטס היה הפייבוריט בתחרות, אך סיים בסופו של דבר במקום השני בעונה הראשונה שנערכה ב-2002 (לאחר ויל יאנג).
אף על פי שלא זכה בתחרות, הוא הוחתם בחברת התקליטים BMG שבבעלותו של סיימון קאוול.
הסינגל הראשון של גייטס היה גרסה מחודשת ל-Unchained Melody של The Righteous Brothers איתו הגיע גיימס למקום הראשון במצעד הסינגלים בבריטניה.
גם הסינגל השני שלו, "מישהו מאיתנו" הגיע למקום הראשון.
גם הסינגל השלישי שלו, The Long and Winding Road, דואט יחד עם מנצח העונה של פופ איידול בה השתתף, ויל יאנג, הגיע למקום הראשון במצעדים.
"מה ליבי רוצה לומר", הסינגל הרביעי של גייטס, הגיע למקום החמישי.
אלבום הבכורה שלו "What My Heart Wants to Say" נכנס למצעדים במקום השני ומכר למעלה מ-100,000 עותקים בשבוע הראשון והגיע לפלטינה כפולה.
בשנת 2003 גייטס שר את "Comic Relief", הסינגל נשאר גם הוא במקום הראשון במצעדים במשך שבועיים.
שני הסינגלים הבאים שלו Sunshine ו-Say It Isn't So הגיעו למקום השלישי והרביעי בהתאמה במצעד הבריטי.
אלבומו השני, Go Your Own Way, נכנס למצעד הבריטי במקום ה-11, אך הגיע למקום הראשון בכמה מדינות אסיה, שם זכה לפלטינה.
גייטס זכה להצלחה רבה מחוץ לבריטניה, במיוחד באסיה, דרום אפריקה ומדינות רבות באירופה.
הוא זכה בפרס MTV אסיה לזמר הבינלאומי הטוב ביותר בשנת 2003/4 והוכר על ידי MTV סין ו-MTV טאיוואן באותה קטגוריה.
Say It Is Not So, סינגל משנת 2003 שהגיע למצעדים במקום הרביעי, הוא הסינגל האחרון של גייטס שיצא עד היום בבריטניה.
בתחילת 2004 המשיך בקידומו באירופה ובאסיה.
בסופו של דבר הוא החליט לקחת הפסקה ועבד כמאמן שפות ומדריך לשון בתוכנית מקגווייר, מה שעזר לו גם לשלוט בקשיי השפה שלו.
גייטס ניסה להעלות את המודעות לאיידס בעזרת קונצרט צדקה שערך לעיני 50,000 איש.
עד כה מכר גייטס למעלה מחמישה מיליון סינגלים בבריטניה בלבד, כולל הסינגל השני והשישי הנמכר ביותר בשנת 2002 (Unchained Melody, נמכר ב-1.3 מיליון עותקים), ו-Any of Us Stupid Mistake, (שנמכר ב-570,000 עותקים) והסינגל הנמכר ביותר לשנת 2003, רוח בשמיים (שמנכר ב-550,000 עותקים).
בזמן שעבד על אלבום הקאמבק שלו בשנת 2005, הוא נפרד מחברת התקליטים שלו SonyBMG באפריל 2006. גייטס הופיע בסרט תיעודי בשם מה קרה לגארת' גייטס?
הסרט התיעודי סקר את חיי המוזיקה של גייטס ובחייו הפרטיים, הוא שודר ב-ITV1 בדצמבר 2006. אלבומו יצא לאור ביוני 2007, האלבום הופק על ידי מרטין טרפה.
מאז 2004, גייטס עבד באופן אינטנסיבי עם הזמרת והפזמונאית ג'ודי צוק, שידועה בעיקר בזכות הלהיט שלה Stay With Me Till Till Dawn משנת 1979.
בינואר 2008 השתתף גייטס בתוכנית ההחלקה הבריטית "רוקדים על קרח".
מאז ינואר 2009 מופיע גייטס בתיאטרון אדלפי בלונדון בתפקיד יוסף במחזמר יוסף וכתונת הפסים המשגעת.
בראיון הוא אמר שהוא שר על יוסף בגיל שמונה וכי תפקיד זה מגשים לו חלום גדול.
גייטס הוא מאמן דיבור מיומן ומדריך קורסים בתוכנית מקגווייר, ועוזר לאלו שמגמגמים בדומה לאיך שהוא היה בעבר.
גייטס הוא היה הבריטי הצעיר ביותר שהוכשר כמאמן דיבור לתוכנית זו.
בפברואר 2005 הוא הוביל קורס לראשונה ובאוגוסט 2006 הוא הוביל קורס באופן עצמאי.
גייטס נשוי לחברתו הוותיקה, הרקדנית, הכוריאוגרפית והדוגמנית סוזן מול מ-18 ביולי 2008. ב-6 באפריל 2009 הם הפכו להורים לבת.
הגאת'ות הם מזמורים עתיקים בשפה האווסטית המייחסים את כתיבתן לזרתוסטרה.
המזמורים מהווים את ליבת הליטורגיה הזורואסטרית.
הגתות מחולקים ל-17 פזמונים המורכבים מ-238 בתים בכל פזמון.
שפת הגתות, היא אווסטית עתיקה שנכחדה השייכת למשפחת השפות האירניות ולמשפחת-על של השפות ההודו-אירופאיות.
ישנם חוקרים שניסו לפענח את הגתות על סמך הסנקסריט אך הסתמכות זו יוצרת קושי בתרגום ובפרשנות שכן שתי השפות, אף על פי שמקורן משותף, התפתחו באופן עצמאי וההבדל ביניהן משמעותי.
ישנם תרגומים ופרשנויות על סמך שפות הודו-אירופיות אחרות אך גם תרגומים אלו אינם מציגים תרגום אמיתי ומקיף של הנכתב בגתות.
חלק מהפסוקים של הגתות מופנים ישירות לבורא הכל יודע, אהורה מאזדה.
פסוקים אלה, מתארים את תמצית האלוהות של האמת.
את הטוב שבאלוהות, ווהו מאנה ואת רוח הצדק.
כמה מן הפסוקים האחרים מופנים ככל הנראה לציבור שהגיע לשמוע את הנביא זרתוסטרה ובפסוקים אלה הוא ממריץ את קהל שומעיו לחיות את חייהם בדרך אותה הורה אהורה מאזדה.
פסוקים אחרים, מהם הובאו כמה היבטים בחייו של זרתוסטרה, הם ביוגרפיים למחצה, אך כולם סובבים סביב משימתו של זרתוסטרה לקדם את השקפתו על האמת.
לדוגמה, חלק מהקטעים מתארים את ניסיונותיו הראשונים של זרתוסטרה לקדם את משנתו של אהורה מאזדה, ואת הדחייה שלאחר מכן מצד קרוביו.
דחייה זו וסיבות נוספות הובילה אותו לתחושות של ספק בנוגע למסרים אותם ניסה להעביר, ובגתות ביקש לקבל ביטחון ואמונה מאהורה מאזדה כדי להתיר את הספק ולטעון מול מתנגדיו.
דוגמה לתרגום של פסקה מתוך הגאת'ות:
גארפילד הוא דמות בדיונית המשמשת כדמות הראשית ברצועת קומיקס בעלת אותו שם מאת המאייר האמריקאי ג'ים דייוויס .
גארפילד הוא חתול אנתרופומורפי ג'ינג'י בעל תכונות אנושיות ובעל עודף משקל, אשר מתאפיין בעצלנות וברעבתנות יוצאות-דופן.
גארפילד הוא חיית המחמד של הקריקטוריסט ג'ון ארבאקל.
גארפילד ידוע במיוחד בשל אהבתו ללזניה ולשינה, ובשנאתו לימי שני, לחתול נרמל ולפעילות גופנית.
גארפילד נוטה גם להיות אנוכי, עוקצני, פסימי, סרקסטי וציני.
גארפילד הוא חתול ג'ינג'י בעל עודף משקל שנודע בעצלנותו, הסרקזם הזחוח שלו והתשוקה העזה שלו לאוכל, ובמיוחד הוא אוהב לאכול "ג'אנק פוד", כמו לזניה, פיצה, גלידה, המבורגרים, פשטידה, דונאטס, אוכל סיני וממתקים.
המאכל האהוב עליו ביותר הוא לזניה.
לעיתים רבות בעלילת סדרת הקומיקס של גארפילד משקלו של גארפילד הוא מושא ללעג, במיוחד מצד המשקל האלקטרוני המדבר של גארפילד.
גארפילד בדרך כלל אינו מתמודד היטב עם העלבונות שפולט המשקל האלקטרוני (או מכל אחד אחר), ובדרך כלל מגיב להערות מסוג אלו באלימות או בקאמבק מסוג כלשהו.
גארפילד חי עם הבעלים המעט אקסצנטרי והמגושם ג'ון ארבוקל ואודי אשר הוא כלב המחמד הלא אינטליגנטי של ג'ון, והוא נהנה להקניט את שניהם באופן סאטירי.
הוא אוהב במיוחד לגרום להעליב את אודי, להתגרות בג'ון על כך שהוא כה מגושם מבחינה חברתית, ועל חוסר הפופולריות של ג'ון בקרב נשים.
ברצועת הקומיקס גארפילד נוהג לדבר באמצעות בועות מחשבה, ובעוד שבעלי החיים האחרים מסוגלים להבין אותו, ג'ון בדרך כלל לא מסוגל להבין את גארפילד (אף על פי שנדמה לעיתים רבות שג'ון מנסה לקיים דיאלוג עם גארפילד לעיתים קרובות).
בנוסף להופעתו ברצועת הקומיקס, גארפילד השתתף בסדרות "גארפילד", "גארפילד שואו" ו-"Garfield Originals", ובסרטים "גארפילד: הסרט", "גארפילד 2", "גארפילד הופך לאמיתי", "פסטיבל הצחוק של גארפילד", "גארפילד וכח החיות" ו"גארפילד".
כמו כן הוא הופיע במשחקי וידאו ומדיות נוספות.
ג'ים דייוויס קרא לגארפילד על שם סבו, ג'יימס גארפילד דייוויס, אשר נקרא במקור על שמו של הנשיא ג'יימס גרפילד.
לורנצו מיוזיק (בשנים 1982–2001 בספיישלים טלוויזיוניים ובסדרת הטלוויזיה "גארפילד").
טום סמוטרס (בשנת 1991 בפרסומות של אלפו)
ביל מארי (בשנים 2004–2006 בסרט "גארפילד: הסרט" ובסרט "גארפילד 2")
ג'ון ברנרד (בשנים 2004–2016, בין היתר במשחק הווידאו "Garfield")
פרנק וולקר (בשנים 2007 עד ההווה במשחק המחשב "Garfield Gets Real", בסרט התלת־ממדי "פסטיבל הצחוק של גארפילד", בסרט התלת־ממדי "גארפילד וכח החיות", ובסדרת האנימציה התלת־ממדית "גארפילד שואו")
כריס פראט (בסרט האנימציה "גארפילד" מבית סרטי סוני שמתוכנן לצאת לאקרנים בשנת 2024)
גארפילד – הסרט הוא סרט קולנוע קומי אמריקאי בהנפשה ממוחשבת, אשר מבוסס על רצועת קומיקס בעלת אותו שם שנוצרה על ידי ג'ים דייוויס.
הסרט בוים על ידי מארק דינדאל ונכתב על ידי דייוויד ריינולדס, כאשר הוא הופק על ידי סרטי קולומביה בשיתוף Alcon Entertainment, שזהו סרט ההנפשה הראשון שלהם.
בסרט מדבבים כריס פראט כקול של גארפילד, לצד הקולות של סמואל ל.
ג'קסון, ניקולס הולט, ססילי סטרונג, האנה וואדינגהאם, ברט גולדשטיין, בואן יאנג ווינג ריימס.
פיתוחו של הסרט החל במאי 2016. דינדאל הוכרז שיביים את הסרט בנובמבר 2018, כשההפקה התחילה חודש לאחר מכן.
אף על פי שוויאקום רכשה את הזכויות על גארפילד באוגוסט 2019, הפרויקט עדיין היה בהפקה לפי דינדאל בדצמבר 2020. בנובמבר 2021 סוני רכשה את זכויות ההפצה של הסרט, כאשר הוא יצא לאקרנים בארצות הברית ב-24 במאי 2024.
בישראל הסרט עלה לאקרנים ב-16 במאי 2024.
כריס פראט – גארפילד, חתול כתום ציני ועצלן שאוהב לזניה ושונא ימי שני.
ג'קסון – ויק, אביו של גארפילד
ב-24 במאי 2016, הוכרז שאולפני אלקון תפתח סרט אנימציה חדש של גארפילד, עם הפקת ג'ון כהן וסטיבן פ.
וגנר, מתוך תסריט של מארק טורגוב ופול א.
מארק דינדאל הוכרז כבמאי ב-12 בנובמבר 2018, עם קדם-הפקה שהתחיל בחודש הבא.
באוגוסט 2019, ויאקום רכשו את הזכויות על גארפילד.
עם זאת, בדצמבר 2020, דינדל אישר שהסרט עדיין בהפקה.
ב-1 בנובמבר 2021, כריס פראט הוכרז כקולו של גארפילד, עם אנימציה מסופקת על ידי DNEG אנימציה, סטודיו לאפקטים חזותיים ואנימציה שעבד בעבר על הסרט המצויר הבאג של רון.
היא תפיק את הסרט עם אלקון, וסוני תשמור על זכויות הפצה גלובליות של הסרט, למעט סין.
כמו כן, הוכרז כי תסריטאי מוצאים את נמו, דייוויד ריינולדס, יכתוב במקום זאת את התסריט.
דינדל וריינולדס עבדו בעבר יחד על סרט האנימציה של דיסני "הקיסר נפל על הראש".
המדבב פרנק ולקר, שמדבב את גארפילד מאז 2007, הביע את אכזבתו מכך שלא יצרו קשר כדי להשמיע את הדמות.
ג'קסון הצטרף לסרט כאביו של גארפילד, ויק.
באוגוסט 2022 נוספו לצוות השחקנים וינג ריימס, ניקולס הולט, האנה וואדינגהם וססילי סטרונג.
בנובמבר 2022, ברט גולדשטיין ובואן יאנג נוספו לצוות השחקנים.
הסרט יצא לאקרנים בקולנוע בארצות הברית ב-24 במאי 2024. הוא היה אמור לצאת בעבר ב-16 בפברואר 2024.
פרסתאריךקטגוריהתוצאהמקורפרס בחירת הילדים של ניקלודיאון13 ביולי 2024סרט אנימציה אהוב
גאררד קונלי , הוא סופר ופעיל להט"בי אמריקאי הידוע באוטוביוגרפיה שלו "ילד מחוק", המספר על ילדותו כחלק ממשפחה פונדמנטליסטית בארקנסו שהכריחה אותו לעבור טיפולי המרה.
בשנת 2018, הספר עובד לסרט בעל אותו שם.
קונלי גדל תחילה בצ'ירוקי וילג' ומאוחר יותר עבר להתגורר במאונטיין הום בארקנסו.
אביו הוא מטיף של הכנסייה הבפטיסטית הדרומית ומוכר מכוניות לשעבר.
גאררד "בילה שנים במאבק עצמי על מנת ליישב את המיניות שלו עם אמונתו".
למשפחתו היה בית באגם ת'נדרבירד שבו היה קונלי מבלה על סירת הפונטון שלהם.
הוא למד במכללת ליון במשך סמסטר אחד וחזר הביתה לאחר שאוחצן להוריו על ידי סטודנט שאנס אותו.
ב-2004, קונלי נשלח לארגון LIA לעבור טיפול המרה - הפרקטיקה הפסאודו-מדעית השנויה במחלוקת של ניסיון לשנות את הנטייה המינית של מישהו מהומוסקסואל להטרוסקסואל באמצעות התערבויות פסיכולוגיות או רוחניות.
ב-LIA, הוא עבר טיפולים על ידי ג'ון סמיד, שעזב מאוחר יותר את הארגון, התנער מטיפולי ההמרה, הודיע שהוא עדיין הומו והצהיר כי "מעולם לא פגש גבר שחווה שינוי מהומוסקסואל להטרוסקסואל".
בשנת 2016 קונלי לימד ספרות אנגלית בקולג' האמריקאי של סופיה בבולגריה .
הוא המחבר של "ילד מחק" (בשפת מקור: Boy Erased: A Memoir) , אוטוביוגרפיה שהתבססה על חוויותיו ב-LIA.
בשנת 2018, הספר עובד לסרט 2018 על ידי ג'ואל אדגרטון, כאשר את קונלים גילם לוקאס הדג'ס.
הוא מינף את התהילה החדשה שלו כדי "לחנך את הציבור על העיסוק הפוגעני של טיפול המרה".
קונלי הוציא פודקאסט בן ארבעה פרקים בשם "UnErased: The History of Conversion Therapy in America" זמן קצר לפני יציאת הסרט.
בשנת 2018, קונלי הוביל את תוכנית אינקובטור הזיכרונות של GrubStreet .
הוא המשיך לטייל ברחבי העולם לספר את סיפורו.
בשנת 2019, הוא הופיע בפני אוניברסיטת יוטה הדרומית, ובמקומות שונים בגרמניה ובשווייץ, ואף נשא נאום מרכזי עבור בכנס של בתי ספר באיווה.
ביוני 2019, לציון יום השנה ה-50 למהומות בסטונוול, אירוע שנחשב לקו פרשת המים בתנועה לזכויות הלהט"ב המודרנית, Querty הכניסו אותו לרשימת ה-Pride50 "פורצי הדרך שבאופן אקטיבי מבטיחים שהחברה תמשיך להתקדם לעבר שוויון, קבלה וכבוד לכל האנשים הקווירים".
קונלי מחזיק כיום בתפקיד עוזר פרופסור לכתיבה יצירתית באוניברסיטת קנסאו.
רייצ'ל גריפין אקורסו, הידועה יותר בתור גב' רייצ'ל (; נולדה ב-30 בנובמבר 1982), היא כוכבת ילדים ויוטיוברית אמריקאית, אישיות מדיה חברתית, כותבת שירים ומחנכת.
היא ידועה בעיקר בזכות יצירת סדרת היוטיוב שלה "Songs for Littles", סדרת מוזיקה לילדים המתמקדת בפיתוח שפה לפעוטות ותינוקות.
נכון לאפריל 2025 לערוץ יש 14.2 מיליון עוקבים.
היא למדה בתיכון סנפורד, שם עשתה תיאטרון, ובאוניברסיטת דרום מיין.
היא קיבלה תואר שני בחינוך מוזיקלי מאוניברסיטת ניו יורק ועבדה כמורה למוזיקה בגן ילדים בעיר ניו יורק לפני שהקימה את ערוץ היוטיוב שלה.
נכון לשנת 2023 היא לומדת לתואר שני בחינוך לגיל הרך.
היא הקימה את ערוץ היוטיוב שלה ב-2019 תחת השם גב' רייצ'ל עם בעלה, מנהל המוזיקה בברודוויי והמלחין ארון אקורסו.
הם הקימו את הערוץ בתגובה למחסור במשאבים תקשורתיים עבור בנם שסבל מעיכוב בדיבור ולא אמר את המילה הראשונה שלו עד גיל שנתיים.
היא יצרה את הערוץ "Songs for Littles", סדרת יוטיוב של מוזיקת ילדים המורכבת משילוב של שירי ילדים קלאסיים ומוזיקה מקורית לילדים בשנותיהם הראשונות הערוץ החל במקור כשיעור אישי בהנחיית רייצ'ל תוך יישום הטכניקות של קלינאית התקשורת של בנה עם התמקדות באבני דרך בהתפתחות השפה אצל תינוקות.
הערוץ הפך פופולרי במיוחד החל משנת 2020 במהלך מגפת הקורונה.
הערוץ לרובו מכיל סרטונים של רייצ'ל עם התלבושת המיוחדת שלה המשלבת חולצה ורודה עם אוברולים וסרט ראש.
לצד חברי צוות וצוות מגוונים, כולל השחקנית והמורה קיישה ז'יל, יועצת הגיוון וההכלה אלכסה סמית', קלינאית התקשורת פרידה מאטו, האנימטורית והעורכת בת' ג'ין, הזמרת והכותבת ז'ול הופמן, השחקנית נטלי קיי קלטר, ובעלה אקורסו ארון, שכותב ומעבד מוזיקה לסדרה ומפעיל שתי דמויות בובות בשם ג'ורג'י והרבי.
רייצ'ל הפכה גם לפופולרית ב־טיקטוק בתור גב' רייצ'ל, שם היו לה למעלה משני וחצי מיליון עוקבים עד מרץ 2023. רייצ'ל אקורסו לקחה הפסקה מטיקטוק בפברואר 2023, וציינה את בריאותה הנפשית כסיבה.
המעריצים שיערו שההפסקה היא בתגובה לתגובת נגד של כמה הורים על הפלטפורמה נגד כוכבו של אקורסו, ג'ולס הופמן, על שימוש בכינויי הם/הם.
עם זאת, יש הטוענים ששילובו של אקורסו בתוכנית הביאה ייצוג חיובי לילדים.
רייצ'ל אקורסו חזרה לטיקטוק בזמן שהיא ו"שירים לקטנים" הוחתמו בסוכנות "Creative Artists Agency".
באוקטובר 2024, גב' רייצ'ל חברה לזמר ג'ון לג'נד לביצוע משותף של השיר "L-O-V-E", שיר מתוך אלבומו My Favorite Dream.
במאי 2024 פרסמה רייצ'ל אקסורזו סרטון בחשבונותיה ב-TikTok וב-Instagram שבו הכריזה על קמפיין לגיוס כספים.
היא הציעה להכין סרטונים מותאמים אישית באתר Cameo, כאשר כל ההכנסות מיועדות לקרן החירום של Save the Children, וציינה בין המוקדים את רצועת עזה, סודן, אוקראינה והרפובליקה הדמוקרטית של קונגו.
בתוך זמן קצר גויסו למעלה מ-50,000 דולר בעקבות כ-500 בקשות דרך Cameo, והיא עצרה זמנית את קבלת הבקשות כדי להקליט את הסרטונים המבוקשים.
במהלך הקלטת הסרטונים היא איבדה את קולה, וציינה כי "רציתי שכל סרטון יהיה ארוך ומיוחד, ולא יכולתי לשאת את המחשבה שילד יתאכזב".
אקסורזו דיווחה כי הייתה חשופה להטרדות והתקפות ברשת בעקבות גיוס הכספים למען ילדי עזה, והדגישה שהיא דואגת לכל הילדים.
בעקבות ההטרדות היא כיבתה את אפשרות התגובות בערוצי היוטיוב והאינסטגרם שלה.
אקסורזו פרסמה לעיתים קרובות באינסטגרם על מצוקת הילדים ברצועת עזה בצל המלחמה, על הפצצות ישראליות ועל הסגר על הרצועה, וקראה לסיום ההפצצות והסגר ולהעברת סיוע הומניטרי לאוכלוסייה האזרחית והילדים המגורשים בכפייה.
במאי 2025 פרסמה אקסורזו סרטון שבו שרה יחד עם ילד בן שלוש מעזה שאיבד את שתי רגליו, שהובא לארה"ב על ידי Palestine Children's Relief Fund.
במאי 2025 פרסם ה"ניו יורק טיימס" טענה של ארגון "StopAntisemitism" , לפיה אקורסו ממומנת על ידי חמאס.
היא הכחישה טענה זו בתוקף ואף ביטלה את המנוי שלה ל'ניו יורק טיימס', "בגלל הסיקור המוטה והמבזה שלו כלפי פלסטינים ופלסטין, וכישלונו לקיים יושרה עיתונאית."
בראיון עם מהדי חסן שבה אקסורזו ותמכה בילדי עזה, ואמרה: "עצוב שאנשים מנסים להפוך את זה לנושא שנוי במחלוקת, בזמן שמדובר בילדים שמתמודדים עם סבל בלתי ניתן לתיאור".
אקסורזו אמרה גם: "קשה לקבל ביקורת, אבל...
הכאב הזה לעולם לא ישתווה לכאב שיש כאשר לא אומרים כלום בזמן שמתבצע רצח עם".
היא ציינה שהיא לא תשתף פעולה עם יוצרים שלא הביעו תמיכה בילדי עזה.
אקסורזו פרסמה גם הודעות ביטוי צער ואמפתיה לגבי משפחות ישראליות שילדיהן ואהוביהן נחטפו בידי חמאס.
פרסשנהקטגוריהתוצאהמקורפרס בחירת הילדים של ניקלודיאון2025יוצר תוכן אהוב לילדים
גארת' מורגן הוא חוקר ארגונים בריטי-קנדי ויועץ לניהול.
מוכר בשל גישת ניתוח הארגונים המבוססת על 'מטאפורות ארגוניות'.
מורגן נולד בפורת'קול, ווילס, למד בבית ספר תיכון בברידג'נד, ווילס, ולמד בבית הספר לכלכלה ומדע המדינה של לונדון (LSE), שם השלים תואר ראשון בכלכלה.
לאחר מכן עבד כרואה חשבון בשירות הציבורי הבריטי, והוסמך כחבר במכון הפיננסים הציבוריים בשנת 1968.
בשנת 1970 השלים תואר שני במנהל ציבורי באוניברסיטת טקסס באוסטין.
חוויותיו שם הובילו לשינוי כיוון מקצועי לאחר שלקח קורסים בחקר ארגונים, שעזרו לו להתחיל לראות ולערער על חלק מההנחות הבסיסיות של מקצוע החשבונאות.
הוא המשיך בכיוון זה כמרצה באוניברסיטת לנקסטר, וב־1980 קיבל דוקטורט בחקר ארגונים.
בתקופה זו החל את הקריירה שלו כסופר, מרצה ויועץ ניהול.
בשנות ה־80 הצטרף לסגל בית הספר למנהל עסקים באוניברסיטת המדינה של פנסילבניה, ומשם עבר לאוניברסיטת יורק בטורונטו.
בשנת 1988 נבחר לעמית לכל החיים באקדמיה הבינלאומית לניהול, כהכרה בתרומתו הבינלאומית הבולטת למדעי הניהול ולאמנות הניהול.
בשנת 1992 נבחר לפרופסור מחקר מצטיין באוניברסיטת יורק.
בשנות ה־90 הפך ספרו Images of Organization לרב־מכר עולמי, שתורגם לחמש־עשרה שפות.
בסוף שנות ה־90 הפנה מורגן את תשומת ליבו לחידוש דרכי ההוראה של ארגון וניהול באמצעות פיתוח ושימוש בטכנולוגיות אינטרנט.
הדבר הוביל להשקת חברת NewMindsets Inc בשנת 2000, ולפעילותו כיזם אינטרנט וכחוקר בתחום.
בשנת 2014 נבחר לעמית־שותף בבית הספר למנהל עסקים סייד באוניברסיטת אוקספורד (דצמבר 2014); באותה שנה זכה יחד עם גיבסון בורל בפרס "Trailblazer" של האקדמיה לניהול על תרומתו לתיאוריות ארגון וניהול (אוגוסט 2014); ובאוקטובר 2014 קיבל תואר דוקטור לשם כבוד מאוניברסיטת דרום דנמרק.
לאורך הקריירה שלו שאף מורגן לשלב בין תאוריה לפרקטיקה, וכתב הן עבור אקדמאים והן עבור אנשי מקצוע.
הוא היה תומך מרכזי בלמידת פעולה (Action Learning) כגישת מחקר יעילה.
הנושא המאחד את עבודותיו הוא האתגר כלפי הנחות היסוד – כדי לפתח דרכי חשיבה חדשות במחקר חברתי, בתאוריות ניהול וארגון, ובמרומז גם בחיי היום־יום.
מורגן ידוע בכתביו על ניהול, תאוריה חברתית ומתודולוגיית מחקר.
פרדיגמות סוציולוגיות וניתוח ארגוני (1979)
ספר זה, מאת גיבסון בורל ומורגן, נחשב כיום לטקסט קלאסי בתאוריית הארגון.
בהסתמך על מושג ה'פרדיגמה' של תומאס קון, הספר בוחן את ההנחות הסמויות שביסוד התאוריה החברתית והארגונית, ומציע מפת חשיבה של עשרות אסכולות שונות.
הטענה המרכזית היא שתאוריות שונות נשענות על הנחות בסיסיות שונות לגבי טבעה של המציאות החברתית.
במיפוי שערכו בורל ומורגן, הציבו את ההנחות שבבסיס הפרדיגמות זו מול זו: פונקציונליסטית, פרשנית, רדיקלית־הומניסטית ורדיקלית־סטרוקטורליסטית, והראו כיצד הנחות אלה משפיעות על הדרך שבה אנו רואים ומבינים ארגונים.
מאז פרסומו בשנת 1979 הוא שימש חוקרים רבים במגוון תחומים לבחינת ההנחות והתאוריות היסודיות שמעצבות את עבודתם.
מעבר לשיטה: אסטרטגיות למחקר חברתי (1979)
ספר זה, שפורסם בשנת 1983, נבנה על התשתית של ספרו הראשון על פרדיגמות סוציולוגיות, ומשווה בין הנחות המוצא של ארבע־עשרה מתודולוגיות מחקר שונות.
מורגן הזמין חוקרים מובילים מכל מתודולוגיה לתאר את הנחות היסוד ואת הדרך שבה הן מובילות לגישה המחקרית הייחודית.
לאחר הצגת השיטות: פוזיטיביסטיות, פרשניות, ביקורתיות, טרנספורמטיביות, רדיקליות ומבוססות־מעמד – מורגן דן בדמיון, בשוני ובסתירות ביניהן.
מכאן הוא מגיע לראות את "המחקר כשיחה", שבה כמו בכל שיחה – יש מקום לקולות שונים.
כך הוא מבקש לקדם מדע חברתי פתוח ורפלקסיבי, המסוגל לחקור את ריבוי הממדים של החיים החברתיים.
בשנות ה־80 חלה עלייה בהתעניינות בניתוח האופן שבו הנחות היסוד של חוקרים משפיעות על מחקרם.
על בסיס זה הציג מורגן את רעיון ה"Imaginization", הלחם של המילים imagination (דמיון) ו-organization (ארגון) כדרך חדשה לחשיבה על ארגונים.
בספר הוא הציג שימוש בשמונה מטאפורות להבנת התנהגות ארגונית ולהתמודדות עם בעיות ארגוניות.
ספרו זה אף תורגם לעברית על ידי יורם שדה וניצה ברקוביץ' בהוצאת האוניברסיטה הפתוחה
הדימויים בהם השתמש מורגן הם
הארגון כמכונה - דימוי רלוונטי לארגונים מודרניים, רציונליים ובירוקרטיים.
הארגון כאורגניזם - דימוי המתמקד בצמיחה, תהליכי שינוי והתאמה וחילוף חומרים עם הסביבה.
הארגון כמוח - הארגון כמנגנון לעיבוד ידע ולמידה.
הארגון כתרבות - מבוסס על ערכים, נורמות, אמונות, טקסים וסמלים.
הארגון כמערכת פוליטית - הדגשה של הקונפליקטים, מאבקי הכוח והאינטרסים הסותרים של השחקנים בארגון.
הארגון כבית כלא נפשי - זירה לתהליכים פסיכולוגיים בלתי מודעים.
הארגון ככלי שליטה - הארגון מנצל הכופה את רצונות השכבה המובילה על אחרים.
מורגן הדגיש כי רשימת מטאפורות אלה אינה סגורה, וכי ניתן להשתמש בהן בנפרד או ביחד כדי להעמיק את ההבנה של ארגונים וקשייהם.
מטרתו הייתה להראות שמטאפורה היא כלי מרכזי בחשיבה ניהולית וארגונית ולפתוח אפשרויות חדשות.
רעיונות אלה פותחו עוד יותר בספר נוסף משנת 1993.
ספר זה מבוסס על פרויקט לימוד־תוך־עשייה שבו בכירים בארגונים בחנו את השפעותיהן של מגמות סביבתיות מרכזיות על עתיד ארגוניהם.
הספר כתוב ברובו בקולם של הבכירים שהשתתפו במחקר.
בין הכישורים המרכזיים שעלו במחקר: קריאת הסביבה, ניהול פרואקטיבי, שיתוף בחזון, העצמת משאבי אנוש, טיפוח יצירתיות, למידה וחדשנות,
פיתוח מיומנויות ניהול מרחוק, ניצול הכוח היצירתי של טכנולוגיות מידע, ניהול מורכבות ועמימות, שינוי פרספקטיבה,
Imaginization: דרכי חשיבה חדשות לראייה, ארגון וניהול (1993)
בספר זה מרחיב מורגן את מושג ה־"Imaginization" ואת הקשר בין חשיבה לפעולה בחיי הארגון.
הוא טוען שהבנת המושג מסייעת למצוא דרכים חדשות לארגון, משפרת את היכולת לראות ולהבין מצבים באופן חדש, מקדמת יצירת הבנות משותפות, מחזקת יכולות להעצמה אישית, מפתחת יכולות לארגון־עצמי מתמשך
הספר מציג מחקרים ותרחישים המדגימים תהליכים אלה, במטרה לספק מדריך מעשי ליישום חשיבה "מחוץ לקופסה" ולפיתוח דרכי ארגון חדשות, פתוחות ואנרגטיות לנוכח שינוי מתמיד.
גארפילד שואו היא סדרת טלוויזיה מונפשת שהופקה על ידי חברת הפקות ההנפשה הצרפתית Dargaud Media ו-Paws, Inc.
היא מבוססת על רצועת הקומיקס האמריקאית גארפילד שנוצרה על ידי ג'ים דייוויס.
הסדרה המונפשת מתמקדת בסדרת הרפתקאות חדשה עבור דמויותיהם של גארפילד, אודי ובעליהם ג'ון ארבוקל, לצד דמויות מרכזיות מהרצועה ומספר תוספות ייחודיות לסדרה.
גם דייוויס וגם המפיק מארק אוונייר, שכתב בעבר פרקים לסדרת ההנפשה המצוירת המקורית משנת 1988 "גארפילד וחברים", כתבו יחד סיפורים לסדרה.
צוות השחקנים כלל את פרנק ולקר, וולי וינגרט, ג'ולי פיין, ג'ייסון מרסדן וגרג ברגר.
ולקר וברגר דיבבו בעבר דמויות שונות בסדרה המקורית.
סדרת ההנפשה עלתה לראשונה ב-22 בדצמבר 2008 בצרפת בשם Garfield & Cie, בתחילת 2009 ביפן בשם Gāfīrudo to shī, וב-2 בנובמבר 2009 בארצות הברית.
היא רצה במשך חמש עונות, כאשר הפרקים האחרונים שלה שודרו בארצות הברית ב-24 באוקטובר 2016; אוונייר הצהיר זמן קצר לאחר מכן שהיא בהפסקה.
ב-6 באוגוסט 2019 הוכרזה סדרה ללא שם של ניקלודיאון המבוססת על הקומיקס של גארפילד, שככל הנראה סיימה כל סיכוי לחזרתה של הסדרה.
בישראל שודרה הסדרה בדיבוב עברי בערוץ הילדים בשנים 2012–2014 תחת השם "גארפילד שואו" ולאחר מכן בשנת 2021 שודרה הסדרה בדיבוב עברי מחודש בערוץ ג'וניור תחת השם "המופע של גארפילד".
הסדרה מתאפיינת בהמשכיות רופפת ומתרחשת ביקום שונה מסדרת ההנפשה הקודמת של גארפילד "גארפילד וחברים", אליה מוזכרות מדי פעם.
ליז נחשבת לדמות ראשית ויש לה מערכת יחסים רשמית עם ג'ון כדי לשקף את מעמדם הנוכחי בקומיקס.
הסדרה גם מחזירה את ארלין כדמות אהבתו הפוטנציאלית של גארפילד, כמו בקומיקס (אף על פי שפורסמה כדמות ראשית, תפקידה בפועל בסדרה הוא מינורי למדי).
בנוסף, גארפילד היא כעת דמות מדברת.
רק חיות אחרות בדרך כלל מסוגלות להבין אותו (למעט הפרקים שמראים מאחורי הקלעים של הסדרה מכיוון שצוות הליהוק מבין אותו בהם), וכך גם ג'ון ובני אדם אחרים.
הסדרה כוללת גם דמויות חדשות רבות שהן חלק מתוות השחקנים הקבוע, כמו ויטו, שף איטלקי מקומי ובעל מסעדה שגארפילד נהנה לבשל, והארי, חתול רחוב שמתפקד גם כחבר וגם כאויב עבור גארפילד.
סקוויק, חברו העכבר של גארפילד שגר בביתו של ג'ון, מופיע גם הוא, שכבר הופיע בעבר בקומיקס, אך כעת הביא איתו את קרוביו הרבים לגור איתם.
גארפילד (מדובב על ידי פרנק ולקר, בעברית על ידי אלדד פריבס (2012) וצחי כהן (2021)) הוא חתול טאבי כתום עצלן וסרקסטי אך טוב לב שאוהב לזניה, וגיבור הסדרה.
אודי (מדובב על ידי גרג ברגר) הוא כלב ביגל חום-צהוב, טיפש ואוהב ללעוס וחברו הטוב ביותר של גארפילד.
ג'ון ארבוקל (מדובב על ידי וולי וינגרט, בעברית על ידי גיא רושיניאק (2012) ואלי לולאי (2021)) הוא הבעלים החנון של גארפילד ואודי, שעובד כקריקטוריסט.
נרמל (מדובב על ידי ג'ייסון מרסדן, בעברית על ידי אביתר אדיר (2012) וערן מור (2021)) הוא חתול טאבי אפור שובב ואגואיסטי ביותר בעל מראה חמוד, אויבו המושבע של גארפילד ומבקר לעיתים קרובות בביתו.
ארלין (מדובבת על ידי אודרי וואסילבסקי, בעברית על ידי רונה בקרמן (2012) ויעל יקל (2021)) היא חתולת אנגורה טורקית לבנה קצרת שיער, בגוון ורוד, אדיבה אך צינית, המשמשת כמושא אהבתו של גארפילד.
ד"ר ליז וילסון (מדובבת על ידי ג'ולי פיין, בעברית על ידי אורלי קטן (2012) ויעל יקל (2021)) היא הווטרינרית המקומית ומושא אהבתו של ג'ון.
סקוויק (מדובב על ידי גרג ברגר, בעברית על ידי סער בדישי (2012)) הוא עכבר בית טוב לב ונאמן ואחד מחבריו הקרובים ביותר של גארפילד, שפולש באופן קבוע למטבח של ג'ון.
אדי גורמנד (מדובב על ידי פרנק ולקר) הוא מבקר אוכל מפורסם, הסובל מעודף משקל אך אוהב כיף, שדעותיו על מסעדות בדרך כלל משפיעות רבות על הצלחתן.
הוא נתקל לעיתים קרובות בגארפילד, שכן שניהם נהנים מהבישול של ויטו.
ד"ר וויפל (מדובב על ידי סטן פרברג) הוא אנטגוניסט חוזר, שבעודו עוזר לאחרים, בדרך כלל נוטה לטובתו האישית.
הוא פרודיה על ד"ר פיל .
פרופסור ת'דאוס בונקרס (מדובב על ידי ג'ייסון מרסדן) הוא מדען מטורף שתגליותיו נוטות להוביל לאסון.
דוק "דוק בוי" ארבאקל (מדובב על ידי דייוויד לנדר) הוא אחיו הצעיר של ג'ון, מכור לעבודה, ובעל חווה.
ג'ון תמיד מקניט אותו בכך שהוא קורא לו "דוק בוי", למורת רוחו הרבה.
דודה אייבי (מדובבת על ידי לריין ניומן) היא דודתם השתלטנית של ג'ון ודוק בוי, שלעיתים קרובות מטרידה את ג'ון בכל פעם שהיא באה לבקר.
ויטו קפלטי (מדובב על ידי ג'ייסון מרסדן) הוא שף איטלקי שבבעלותו הפיצריה של ויטו, שגארפילד מעריץ בזכות הבישול המדהים שלו.
הארי (מדובב על ידי גרג ברגר) הוא חתול רחוב שחי בשכונתו של גארפילד, חברו ולעיתים יריבו של גארפילד.
דרוסילה ומינרווה (מדובבת על ידי לורה סאמר) הן שתי תאומות מעצבנות שאוהבות להלביש כל חיה שהן נתקלות בה, לרוב גארפילד.
נרמז שהן בנות דודות או אחייניות של ג'ון.
הרמן פוסט (מדובב על ידי גרג ברגר) הוא הדוור שעובד בשכונתו של גארפילד.
גארפילד מרבה לעשות לו מתיחות על כך שהוא "מחלק רק חשבונות", למורת רוחו.
הוא מקבל העלאות שכר באופן קבוע מכיוון שדוורים אחרים מפחדים מגארפילד מכדי להחליף אותו לצמיתות.
אל לוכד הכלבים (מדובב על ידי וולי וינגרט) הוא לוכד כלבים מגושם שלעיתים קרובות מפוטר בשל חוסר יכולתו, רק כדי להישכר מחדש עקב היעדר מחליף ראוי.
שותפו הוא פיט (מדובב על ידי ג'ייסון מרסדן).
מאמא מייני (מדובב על ידי גרג ברגר) היא הבעלים החמדנית של פיצרייה המתחרה בוויטו'ס, שבדרך כלל נוקט בטקטיקות ערמומיות כדי להרוויח כסף, מכיוון שהאוכל שהוא מוכר טעים נורא וכמעט ולא אכיל.
ברונו (מדובב על ידי וולי וינגרט) הוא חתול רחוב סדיסט שמציק לגארפילד.
לזניות החלל המרושעות הן גזע חייזר של לזניות חיות שמנסות לכבוש את כדור הארץ.
הרקולס (מדובב על ידי וולי וינגרט) הוא צ'יוואווה מרושע "עם גישה רעה" שלמעשה הוא בודד בעייתי עמוק בפנים.
לפעמים הוא מתרועע עם מדמואזל פיפי, הצ'יוואווה השייכת לבוס של ג'ון.
מר בארקר (מדובב על ידי גרג ברגר) הוא הבוס לשעבר של ג'ון, הנחמד אך התובעני, אשר מזמין את הקומיקס שלו.
אנתוני אולורק (מדובב על ידי ג'ק ריילי) הוא עורך דין ואיש עסקים שפועל כאנטגוניסט.
הוא בדרך כלל מנסה להמציא מזימות כדי להתעשר.
יש לו חיבה לבנו ג'ק.
אזמרלדה ברובייקר (מדובבת על ידי טרס מקנייל) היא אוצרת מוזיאון שמעדיפה את המדע על פני חייו האישיים של כל אדם.
היא לא תבטל שום דבר כדי להשיג את מה שהיא רוצה ובדרך כלל מוצאת דרך לעשות זאת באופן חוקי.
נפרקיטי (מדובבת על ידי סוזן סילו) היא מנהיגת שבט חתולים עתיק שניסה בעבר להשתלט על העולם וגורש למימד אחר.
גארפילד מרמה אותה להיכנס לבדה לעולם האנושי, שם היא מאומצת בכוח על ידי אחייניתה המעצבנת של ליז, הת'ר, אשר משנה את שמה ל"פאזבאטון", למורת רוחה הרבה.
מאז, היא נשבעה לנקום בגארפילד ובאודי.
מגישת החדשות וינונה, אנג'ליקה, בלה בליסימה, טיהאם, דודה אסתר, המלכה טניה ואביגיל, בדיבוב של לריין ניומן
סלסט, צ'סטר, לסטר, מרי מרגרט ריפורטר, וסנאי #2, מדובבת על ידי קנדי מילו
באקלי, גנרל גורגונזולה וג'ים דייוויס, בדיבוב של גרג ברגר.
פלאפיקינס, היפופוטם, חפרפרת וספנסר ספנינגטון, מדובבים על ידי סטן פרברג
מר ארבוקל, נימבוס, ריקוטה וספומוני, מדובבים על ידי פרנק וולקר
צ'רלי, אירב ומלך הלזניה, מדובב על ידי וולי ווינגרט
האמפרי, גנרלי ומר וילסון, מדובבים על ידי ג'ייסון מרסדן
ברנדון סקופ, קינג גלרום וטיילר אדג', בדיבוב של ניל רוס
ביף ודירק דינקום, מדובבים על ידי פרד טאטסצ'ורה
גלוריה וקריינית החדשות, מדובבת על ידי אודרי ואסילבסקי
גברת ארבוקל וגברת וילסון, מדובבות על ידי ג'ולי פיין
ג'ק אולורק וסנדרה, מדובבים על ידי גריי דה-ליסל
פארלי ואיש החול, מדובב על ידי ג'ו אלאסקי
אנג'י ושחרזאדה, מדובבת על ידי מיסטי לי
מארחת וסנאי #1, מדובבת על ידי טרס מקניל
לוצ'ריטה וטבית'ה, מדובבות על ידי לורה סאמר
ארמסטרונג, מדובב על ידי פיל לה מאר
גברת קולדרון, מדובבת על ידי ג'ון פוריי
בן דוד ראטזו, מדובב על ידי קורי ברטון
חתול רפאים, מדובב על ידי ג'ק ריילי
גב' גורמנד, מדובבת על ידי אפריל וינצ'ל
מפקח הבריאות, מדובב על ידי בוב ברגן
היירם "היי" פרסור, מדובב על ידי מרווין קפלן
ליימן, מדובב על ידי פרנק פרנטה
בקרת מאסטר, מדובב על ידי מארק המיל
ראש העיר גרפטון, בדיבובו של צ'אק מקאן
מטאלה, בדיבוב של סוזן סיילו
מק'קוקו, מדובב על ידי ביל פארמר
השוטר ריד, מדובב על ידי ג'ול שפרד
נתן, מדובבת על ידי מליסה דיסני
אנדרברגר, בדיבובו של מוריס למרצ'ה
וריסלה, מדובבת על ידי רוז מארי
פיתוח הסדרה החל בשנת 2007 במקביל לציון 30 שנה לרצועה.
חברי צוות רבים מסדרת ההנפשה הקודמת המבוססת על גארפילד שעלתה לראשונה בשנת 1988 חזרו לעבוד על הסדרה.
הסדרה שודרה לראשונה בצרפת ב-France 3 ב-22 בדצמבר 2008 וביפן ב-NHK בתחילת 2009. [ ]
הסדרה משודרת גם ב-Gulli מאז 25 באוקטובר 2021 בצרפת.
פרקים בשפה האנגלית החלו לשדר בבומרנג בבריטניה ב-5 במאי 2009, ובמזרח התיכון, אפריקה ומרכז ומזרח אירופה ב-7 בנובמבר 2009.
בארצות הברית הסדרה שודרה בערוץ Cartoon Network בין 2 בנובמבר 2009 ל-23 במאי 2014. היא שודרה גם ב-Boomerang בין ה-4 בפברואר 2013 ל-30 בדצמבר 2016.
בבנגלדש הסדרה שודרה בערוץ Duronto TV החל מ-12 בינואר 2020.
בישראל הסדרה שודרה בדיבוב עברי בערוץ הילדים בשנים 2012–2014 ולאחר מכן בשנת 2021 בדיבוב עברי מחודש בערוץ ג'וניור תחת השם "המופע של גארפילד".
בגאוגרפיה, גבול הוא קו המפריד בין ישויות גאוגרפיות השונות זו מזו.
אספקט גאוגרפי של אזור, יוצר גבול גאוגרפי, או גבול טבעי.
לדוגמה גבול ימי, גבול אקלימי וגבול טופוגרפי קרוי גבול טבעי.
משתמשים במונח "גבול מדיני" כדי לסמן הפרדה בין מדינות, אך גם לציין "גבול עירוני" להפרדה בין ערים באותה מדינה, גבול מחוזי להפרדה בין מחוזות שלטון מחוזות וגבול אף קיים בין חצרות בתים.
להצגת קו הגבול משמשת גם מפה.
גבול המפריד בין מדינות נקרא לעיתים גבול בין-לאומי.